അങ്കണത്തിൽ കളിക്കൂട്ടുകാരൻ അതിഥികൾക്കെന്നും ആതിഥേയൻ അഗതികൾക്കെന്നും ശരണാലയം അമൃതൊഴുക്കുന്നൊരു പാൽക്കടൽ നീ പിച്ചഞ്ഞാൻ വെയ്ക്കവെ നിൻപിഞ്ചുകാലിൽ നുള്ളിനോവിച്ചെത്ര നിർദ്ദയം ഞാൻ കരഞ്ഞില്ലതെല്ലുംമൊഴിഞ്ഞില്ല നീ അന്നേ നിനക്കെന്നെയെത്രയിഷ്ടം കിടക്കവേ ഗർഭത്തിൽ ഞാനുണ്ണിമാങ്ങപോൽ അമ്മ കൊതിതീർത്ത മാമ്പഴമൊന്ന് ദൂരേയ്ക്കെറിഞ്ഞ വിത്താകുമോ നീ അച്ഛനമ്മയ്ക്കെന്നെനൽകിയപോൽ വാത്സല്യം കനിവാർന്നൊരമ്മയെപ്പോൽ സ്നേഹമാം കാർക്കശ്യം താതനെപ്പോൽ തത്വോപദേശങ്ങൾ ഗുരുവിനെപ്പോൽ വേണ്ടപ്പോളേകുന്നോൻ കൂട്ടുകാരൻ കാർക്കശ്യം തത്വോപദേശങ്ങൾ നീ മൗനത്തിലാക്കി സ്നേഹംചൊരിഞ്ഞു ഏകിനീയിത്രനാളെത്രയെല്ലാം വേണ്ടതെന്തെന്തെന്നറിഞ്ഞുതന്നെ തളിർക്കുന്നു പൂക്കുന്നു കായ്ക്കുന്നു നീയെൻ ചിത്തത്തിൽ പൂക്കളമിട്ടു നിൽപ്പൂ ചാഞ്ചക്കമാടാൻ നീ കൈകൾനീട്ടീ വെയിലത്തെനിക്കായി ചൂടേറ്റുനീ മഴയത്തൊരു മുത്തുക്കുട നിവർത്തി കാറ്റത്ത് ചാഞ്ഞെനിക്കഭയമേകി കുളിർതെന്നലാലെന്നെ തൊട്ടിലാട്ടി മുറ്റത്ത് തളിരിനാൽ പട്ടുനീർത്തി.
പുഴ.കോം - നവസംസ്കൃതിയുടെ ജലസമൃദ്ധി